Kalompok etnik-agamo

Kalompok etnik-agamo adolah sabuah kalompok etnik nan mampunyoi adaik nan disandikan kapado kasamoan agamo.

Istilah etnik-agamo, basamo jo etnik-wilayah jo etnik-bahaso adolah subkategori dari pangalompokan kalompok etnik nan dipakai sabagai pambuktian adonyo kayakinan nan masuak ka adaiknyo.

Dalam sabuah pangaratian nan labiah sampik, kalompok-kalompok iko marujuak kapado kalompok nan mampunyoi katahubuangan sijarah antaro adaik jo agamo.

Ciri-ciri
Unsua-unsua nan manggambaan ciri-ciri sabuah kalompok etnik-agamo adolah "karakter sosial, sijarah, jo kayakinannyo". (Swierenga 1990, h. 149)

Panantuan kalompok etnik-agamo
Umumnyo, kalompok etnik-agamo mangaratian jati etniknyo indak dek jalua katurunannyo atau pun dek katakaikan agamonyo sajo tapi, diaratian labiah kapado kombinasi dari kaduonyo. Sabuah kalompok etnik-agamo mampunyoi hubuangan sijarah jo adaik – nan dapek diaratian sabagai religius – manuruik pandangan etnik tasabuik. Banyak kajadian di mano kalompok-kalompok nan manyabuik kalompoknyo sabagai etnik-agamo tapi labiah basipaik sabagai kalompok etnik-budayo jo sabuah agamo tradisional etnik tasabuik; di lain kajadian, ado pulo kalompok etnik-agamo nan dimuloi sabagai kalompok nan dipasatuan jo agamo nan samo malalui endogami nan bakambang manjadi kalompok budayo nan disandikan kapado katakaikan pandahulunyo.

Babarapo jati kalompok etnik-agamo dipakuek dek pangalaman kalompok tasabuik nan marupokan minoritas nan bamukim di tangah-tangah kalompok nan labiah gadang nan balainan adaik. Kalompok etnik-agamo dapek dikaikan jo nasionalisme etnik kok kalompok etnik-agamo iko manguasoi pondasi sijarah di wilayah tatantu. Banyak kalompok etnik-agamo nan manakanan endogami sacaro agamo, jo basipaik skeptis bilo ado nan bakawin balainan agamo, nan batujuan untuak manjago stabilitas kalompok jo adaiknyo.

Contoh

Minangkabau
Unsua-unsua nan tapantiang pado adaik Minangkabau adolah agamo, adaik, jo jalua katurunan. Adaik Minangkabau manganuik prinsip "adaik basandi šarak, šarak basandi Kitabullah". Bilo ado saurang Minangkabau nan manafikan prinsip iko, mako pribadi tasabuik akan dibuang sapanjang adaik. Hukuman iko diagiah dek dewan pangulu dalam nagari atau Kerapatan Adat Nagari malalui proses rapat adaik jo bamušawaraik. Palangga adaik dihukum buang dalam maso tatantu sampai kapado maso nan indak ditantuan. Hukuman iko dikalompokan manjadi buang siriah, buang biduak, jo buang tingkarang. Buang siriah mampunyoi maso hukum tatantu. Buang biduak dapek dibaya jo dando. Ado pulo buang tingkarang nan balaku salamo-lamonyo.

Rujuakan

Bibliografi

 
 
 
 
 
 
 Yang, F. and Ebaugh, H. R. (2001), Religion and Ethnicity Among New Immigrants: The Impact of Majority/Minority Status in Home and Host Countries . Journal for the Scientific Study of Religion, 40: 367–378. doi:10.1111/0021-8294.00063
 Phillip E. Hammond and Kee Warner, Religion and Ethnicity in Late-Twentieth-Century America, The Annals of the American Academy of Political and Social, Vol. 527, Religion in the Nineties (May, 1993), pp. 55–66